Lisa Simpson

Lisa Marie Simpson (stemme av Yeardley Smith) er en fiktiv figur i den animerte TV-serien Simpsons. Matt Groening, skaperen av serien, oppkalte henne etter sin søster.


== Familiesituasjon ==
Lisa er:

Barnebarn av Abraham Simpson, Mona Simpson, Clancy Bouvier og Jacqueline Bouvier.
Datter av Homer Simpson og Marge Simpson.
Yngre søster av Bart Simpson og eldre søster til Maggie Simpson.
Niese til Herb Powell, Abbie, Patty Bouvier, Selma Bouvier.Selv om hun er den nest yngste i familien, er hun antageligvis den mest intelligente. I episoden Homer's Enemy sies det at hennes IQ er på 156. Da hun ble født ble den gjennomsnittlige IQ-en tredoblet. Kvinnene i familien har vist seg å være svært flinke. Det er blitt forklart med at det er en genfeil hos de mannlige som forårsaker dumhet.


== Biografi ==


=== Alder ===
Figurer i The Simpsons er alltid litt mystiske, og Lisa er intet unntak. Vi vet at hun er åtte år gammel. Ifølge Bart er Lisa to år og 38 dager yngre enn ham, hvilket tilsier at hennes bursdag er 9. mai, siden Barts bursdag er 1. april. I et flashback Homer hadde i en episode, ble det vist at Lisa ble født under sommer-OL 1984. Siden ingen av  figurene i Simpsons blir eldre, kan man ikke sette et årstall på hennes fødsel; hun er «alltid» født for åtte år siden.


=== Utseende ===
I likhet med resten av familien er Lisa gul i huden. Hun har åtte takker i håret. I likhet med Bart går Lisa med de samme klærne hver dag: En rød kjole som er hakkete nederst, røde sko og et perlekjede. I kirken bruker hun en lilla kjole med matchende sko og hvite sokker (av og til en hatt). Hun har også på seg en blågrønn nattkjole noen ganger.


=== Religion ===
Lisa er kristen i begynnelsen, men i de senere episodene har hun konvertert til buddhismen.


=== Intelligens ===
Lisa er medlem av Mensa, noe som viser at hun er meget intelligent. De første tegnene på høy intelligens kom tidlig; hennes første bokstavklosser stavet star (norsk: stjerne), og hun fullførte et stort puslespill av Taj Mahal. En gang da det var streik på skolen hadde Lisa sitt eget «førstehjelpskrin». Det inneholdt masse faktastoff, prøver og opptak fra timene. Hennes beste karakter er offisielt A+++ (hun jukset på prøven og forandret karakteren til F senere) og den dårligste er antageligvis en B. Hun snakker flytende italiensk som hun lærte av Milhouse, litt fransk og noe tysk. Hun forstår kinesisk (men kan ikke lese det) og spansk. Lisa jobber hardt med skolearbeidet og ønsker å nå langt, samtidig som hun sliter med å ha rykte som nerd. På en ferietur med familien klarte hun endelig å få seg noen kule venner, som hun trodde hun mistet da Bart avslørte sannheten om at hun er en skolestreber og lesehest.


=== Musikalske evner ===
Lisa er et musikalsk geni. Hun synger fint med en kraftig stemme, spiller akustisk gitar, elektrisk bassgitar, piano og saksofon profesjonelt. Du kan høre henne spille saksofon i hver episode i startsketsjen der hun blir kastet ut av korpsøvelsen av musikklæreren fordi hun spilte solo istedenfor den stemmen hun skulle ha spilt.
Selv om hun ikke er best kjent for sine sportslige ferdigheter, spiller Lisa fotball og pee-wee-hockey. Hun har også vist at hun har dansetalent.


== Fakta ==
Selv om hun er vegetarianer, virker det som om hun liker lukten av hummer
Hennes «favorittgodteri» er røde druer
Hennes skostørrelse er 4B
Hennes favorittfilm er Den lille havfruen
Lisa er konstant åtte år, men har hatt tre bursdager i serien


=== Forelskelser ===
Lisa har vært forelsket mange ganger, men i serien omtaler hun dem alle som hennes første:

Mr. Bergstrom
Red
Langdon
Nelson Muntz
Jesse Grass
Luke
CoreyBarts beste venn Milhouse er svært forelsket i Lisa, og prøver forgjeves å vinne hennes gunst til stadighet.


== Viktige milepæler ==
Har blitt tilbudt stipend til et valgfritt Seven Sisters-universitet
Spiller barytonsaksofon
Har vunnet den regionale artikkelkonkurransen i Reader's Digest
Var for en kort periode Lille Miss Springfield
Var med på å finne opp Lisa Lionheart-dukken
Oppfant en evighetsmaskin på fritiden
Har vært keeperstjerne i ishockey for barn
Oppdaget at Jebediah Springfield var en morderisk sjørøver som het Hans Sprungfeld
Hjalp Montgomery Burns med å få tilbake formuen sin som førte til at han tjente inn 120 millioner dollar på Lille Lisas Resirkuleringsanlegg. Hun ble tilbudt 10 % av overskuddet, men avslo, noe som førte til at Homer fikk fem hjerteinfarkt. Fire da han fikk vite at hun hadde avslått 12 000 dollar, som Homer først trodde det var, og ett til da han fant ut den virkelige verdien av 10 % i forhold til hele prosjektet (12,000,000 dollar).
Gjennomførte annen klasse med glans som første kvinnelige kadett ved Rommelwood Military Academy.
USAs første kvinnelige president.
Er en erfaren barnevakt.
Ankerkvinne i Channel 6-programmet Kidz News.
Lenket seg til et redwood-tre.
Vant sangkonkurransen Li'l Starmaker.
Var med-ordfører sammen med resten av Springfields Mensa-avdeling
En gang ble hun flyttet opp til tredjeklasse
Eneste kvinnelige medlem av klubben The Superfriends ved Springfield barneskole. Hun er også eneste medlem uten kallenavn.
Serieskaperen Matt Groening sier at han har Lisa som favorittfigur, siden hun er det eneste medlemmet av familien Simpson som er i stand til å komme seg vekk fra Springfield.
Ga ut sin egen avis, The Red Dress Press.
Bidro til å løse drapsforsøket på Mr. Burns.
Spiller en viktig rolle ved Springfield barneskole.
Arbeidet på romanen De lovte meg ponnier før Bart ødela den.
Forhindret lysforurensing.
Spilte hovedrollen i Nøtteknekkeren da den ble satt opp på skolen.
Hadde en cameo-rolle i Barney Gumbles film Pukahontas.


== Eksterne lenker ==
Offisiell Simpsons-side